Synaptic upravitelj paketima Priručnik 0.1
|  | Naprijed

## Synaptic upravitelj paketima Priručnik 0.1

### Sebastian Heinlein

Ovaj priručnik opisuje rukovanje 0.53 Synaptic upraviteljem paketima.

Autorska prava © 2003,2004 Sebastian Heinlein (autor)

Autorska prava © 2016 gogo `<trebelnik2@gmail.com>` (hrvatski prijevod)

Pravne napomene

Ovaj dokument je distribuiran pod uvjetima GNU Opće Javne Licence objavljene od strane Fondacije slobodnog softvera; ili inačice 2 licence, ili (po vašem mišljenju) novije inačice. Kopija ove licence se može pronaći u datoteci uključenoj u izvorni kôd programa.

Povratne informacije

Za prijavu greške ili prijedloga za Synaptic upravitelj paketima ili ovog priručnika, koristite sustav za prijavu grešaka na Synaptic web stranici, kontaktirajte mailing listu `<synaptic-devel@nongnu.org>` pridružite se IRC kanalu #synaptic na irc.freenode.org.

## Uvod

Synaptic upravitelj paketima omogućuje vam instalaciju i upravljanje instaliranim softverom na vašem računalu. Softver se isporučuje pomoću tzv. paketa. Jedna aplikacija može postojati u nekoliko paketa: npr. Mozilla Internet Suite je pakirana u mozilla-browser, koja sadrži preglednik, i mozilla-mail , koja sadrži klijent za poštu (ovaj primjer se odnosi na Debian GNU/Linux i može biti drugačija zavisno o vašoj distribuciji).

Gotovo sve aplikacije ponovno koriste funkcionalnost drugih aplikacija ili biblioteka (biblioteke samo pružaju funkcije ostalim bibliotekama ili aplikacijama i nisu zasebne aplikacije) kako bi izbjegle dvostruke radnje. Stoga većina paketa ovisi o drugim paketima. Synaptic upravitelj paketima automatski razrješava zavisnosti umjesto vas.

Tehnički Synaptic upravitelj paketima je temeljen na paketnom upravitelju APT i pruža funkcije, koje su slične onima u alatu naredbenog redka apt-get u grafičkom okruženju.

Opširnije Synaptic upravitelj paketima pruža sljedeće značajke:

- Instalacija, uklanjanje, podešavanja, nadogradnja i vraćanje prijašnje inačice jednoga ili više paketa.

- Potpuna nadogradnja vašeg sustava.

- Upravljanje paketnim repozitorijima.

- Pretraživanje paketa prema nazivu, opisu i nekoliko ostalih svojstava.

- Odabir paketa prema stanju, odjeljku, nazivu ili prilagođenom filteru.

- Razvrstavanje paketa prema nazivu, stanju, veličini ili inačici.

- Pregledavanje sve dostupne dokumentacije s interneta povezane s paketom.

- Zaključavanje paketa na trenutnu inačicu.

- Odabir instalacije određene inačice paketa.

### Bilješka

Potrebne su vam korijenske ovlasti za instalaciju ili uklanjanje paketa softvera na vašem računalu.

Možete pokrenuti Synaptic upravitelj paketima na sljedeće načine:

U Cinnamon izborniku

  Odaberite Administracija → Synaptic upravitelj paketa.

U GNOME 3 Aktivnosti izborniku

  Odaberite Prikaži aplikacije → Sve → Synaptic upravitelj paketa.

U GNOME 2 Aplikacije izborniku

  Odaberite Alati sustava → Synaptic upravitelj paketa.

U KDE izborniku

  Odaberite Postavke → Dodatno → Synaptic upravitelj paketa.

U Mate Aplikacije izborniku

  Odaberite Alati sustava → Synaptic upravitelj paketa.

U naredbenom redku

  Za pokretanje Synaptic upravitelj paketima iz naredbenog redka upišite:

  synaptic

  Zatim pritisnite tipku Return

### Oprez

Synapticom možete učiniti vaš sustav neupotrebljivim.

Synaptic vam omogućuje izvođenje promjena na jezgri vašeg sustava.

Uvijek koristite Synaptic upravitelj paketima s oprezom.

|  | Naprijed
|  | Glavni prozor