Repozitoriji
Natrag |  | Naprijed

## Repozitoriji

Paketi su dostupni putem takozvanih repozitorija. Repozitoriji sadrže pakete i sadržaj koji uključuje neke osnovne informacije o paketima, npr. potrebne zavisnosti i kratak opis.

Repozitoriji mogu biti smješteni na raznim medijima: CD-ROM/DVD-ima, lokalnim čvrstim diskovima, Internetu (http,ftp) ili udaljenim datotečnim sustavima (nfs).

### Osvježavanje informacija paketa

Za prikupljanje popisa svih dostupnih paketa iz repozitorija odaberite jedan od sljedećih načina:

- Odaberite iz glavnog izbornika Uredi → Osvježi informacije o paketima.

- Kliknite u alatnoj traci na Osvježi.

### Uređivanje, dodavanje ili uklanjanje repozitorija

Možete uređivati, dodavati ili uklanjati repozitorije u osobitostima repozitorija.

Otvorite uređivača repozitorija iz glavnog izbornika Postavke → Repozitoriji.

Slika 6. Osobitosti repozitorija

### Dodavanje repozitorija s CD-ROM-a

Odaberite iz glavnog izbornika Uredi → Dodaj CD....

### Sintaksa APT redka

Upravitelj paketima sprema sve dostupne repozitorije u tekstom temeljenu datoteku podešavanja. Svaki redak opisuje vrstu, lokaciju i sadržaj određenog repozitorija.

Tablica 3. Primjer sintakse APT redka: deb http://debian.iskon.hr stretch main

Element | opis
--- | ---
deb | Prvi element opisuje vrstu repozitorija. Moguće vrijednosti su deb (Debian binarni paketi), deb-src (Debian paketi izvornog kôda), rpm (RPM binarni paketi), rpm-src (Redhat paketi izvornog kôda), rpmdir (mape koje sadrže RPM binarne pakete) i rpmdir-src (mape koje sadrže RPM pakete izvornog kôda).
http://debian.iskon.hr | Drugi element je lokacija repozitorija. Repozitoriju se može pristupiti putem protokola HTTP i FTP, ili lokalno na CD-u, DVD-u ili čvrstom disku.
stretch | Treći element opisuje distribuciju za koji je paket napravljen, pogledajte Napomene Debianovih razvijatelja za više pojedinosti o Debianovim distribucijama.
main | Četvrti element opisuje odjeljak repozitorija koji bi trebao biti uključen. Prema zadanome službeni Debianovi repozitoriji su odvojeni u odjeljke main, contrib i non-free, pogledajte Napomene Debianovih razvijatelja za više pojedinosti o Debianovim odjeljcima.

### Bilješka

Distribucija i element odjeljka nisu potrebni za svaku vrstu.

Natrag |  | Naprijed
Upravljanje paketima | Početak | Prilagođeni filtri